**ՀԻՄՆԱՎՈՐՈՒՄ**

**ՉԱՐԵՆՑԱՎԱՆ ՀԱՄԱՅՆՔԻ ԱՎԱԳԱՆՈՒ 2022 ԹՎԱԿԱՆԻ ԴԵԿՏԵՄԲԵՐԻ 26-Ի ԹԻՎ 78-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ և ԼՐԱՑՈՒՄՆԵՐ**

**ԿԱՏԱՐԵԼՈՒ ՄԱՍԻՆ**

1. Հաշվի առնելով , որ Չարենցավան համայնքի Ալափարս գյուղի մսուր մանկապարտեզ ՀՈԱԿ-ում գործում է 4 խումբ և հաճախում են 90 սան և հիմք ընդունելով Հայաստանի Հանրապետության կրթության, գիտության, մշակույթի եվ սպորտի նախարարի 17 օգոստոսի 2021 թ N 65-Ն հրամանը, համայնքներում գործող մանկապարտեզների կառավարման համակարգը և Ալափարս գյուղի մսուր մանկապարտեզ ՀՈԱԿ-ի տնօրեն Մ.Աթալյանի կողմից 2023 թվականի սեպտեմբերի 04-ի N 15 գրությունը, աշխատանքները առավել լիարժեք կազմակերպելու նպատակով անհրաժեշտություն է առաջացել գործող հաստիքացուցակում ավելացնել նոր հաստիք՝ գործավար:

 Նախադպրոցական կրթության ոլորտում առկա խնդիրները վեր հանելու, ինչպես նաև փաստերի վրա հիմնված քաղաքականություն մշակելու համատեքստում էապես կարևորվում է հավաստի վիճակագրական տվյալների հավաքագրումն ու ամփոփումը: Խնդիրն առավել կարևոր և առանձնահատուկ բնույթ է ստանում կրթության ոլորտում, որտեղ յուրաքանչյուր սովորողի վերաբերյալ տեղեկությունն իր ազդեցությունն ունի ենթաոլորտային քաղաքականությունների ու ծրագրերի մշակման և զարգացման ուղենիշների ընտրության ժամանակ:

1. Համաձայն ՀՀ կրթության, գիտության, մշակույթի և սպորտի նախարարի 2022 թվականի փետրվարի 21-ի N 09-Ն հրամանի ՀՀ պետական և համայնքային նախադպրոցական ուսումնական հաստատությունների օրինակելի հաստիքացուցակի՝ 4 խմբի համար բուժքույր պաշտոնային դրույքաչափը կազմում է 0,75 միավոր: Մանկապարտեզի աշխատաքներն առավել լիարժեք և արդյունավետ կազմակերպելու նպատակով գործող հաստիքացուցակում բուժքույրի 0,5 միավոր դրույքաչափը դարձնել 1 միավոր դրույքաչափ:

|  |  |
| --- | --- |
|  |  |

**Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին**

Ավագանու որոշման ընդունման կապակցությամբ այլ իրավական ակտերի ընդունման անհրաժեշտություն չի առաջացել:

**Իրավական ակտի ընդունման կապակցությամբ բյուջեում եկամուտների և ծախսերի ավելացման կամ նվազեցման մասին**

Նախագծի ընդունման կապակցությամբ Չարենցավան համայնքի Ալափարս գյուղի մսուր մանկապարտեզ ՀՈԱԿ-ի պահպանման ծախսերը կավելանան **468.0 հազ.** ՀՀ դրամով:

 **ՀԱՄԱՅՆՔԻ ՂԵԿԱՎԱՐ՝ Հ.ՇԱՀԳԱԼԴՅԱՆ**